Waleed Brown, ’n prokureur wat namens die Parker-familie praat, het Dinsdag gesê hy dra geen kennis van die losprys wat geëis is nie.
Uit ’n ander bron is verneem die tegniese ondersteuningspan is die mense wat telefone en selfone meeluister en kan naspoor van waar gebel is.
’n Polisiebeampte wat deel is van die spanne het alle navrae na Brown verwys. Hy het gesê die familie is nie bereid om nou al met die nuusmedia te praat nie.
Parker se familie het Dinsdag die eerste keer hul stilswye verbreek in ’n verklaring wat deur Brown uitgereik is.
Volgens sy familie is Parker se gesondheid nie van die beste nie. Hulle vra dat die mense wat hom aanhou, hom vrylaat voordat sy gesondheid verder versleg.
Hy is bekommerd oor die toename in ontvoerings van sakelui in die Wes-Kaap vir ’n losprys. Ontvoerings in die provinsie durf nie ’n nuwe bron van inkomste vir misdadigers word nie, sê Dan Plato, Wes-Kaapse LUR belas met gemeenskapsveiligheid.
Hy het gesê die polisie moet seker maak dat diegene wat vir die ontvoerings verantwoordelik is, in hegtenis geneem word. Hy gaan aan lt.genl. Khombinkosi Jula, provinsiale polisiehoof, skryf en hom vra om van sy beste speurders aan te stel om die voorval te ondersoek en na die verband met die ander voorvalle te kyk.